CELEX: 62019TN0657
Language: lt
Date: 2019-09-28 00:00:00
Title: Byla T-657/19: 2019 m. rugsėjo 28 d. pareikštas ieškinys byloje Feralpi/Komisija

25.11.2019   
            
            
               LT
            
            
               Europos Sąjungos oficialusis leidinys
            
            
               C 399/89
            
         
      2019 m. rugsėjo 28 d. pareikštas ieškinys byloje Feralpi/Komisija
      (Byla T-657/19)
      (2019/C 399/108)
      Proceso kalba: italų
      
         Šalys
      
      
         Ieškovė: Feralpi Holding SpA (Breša, Italija), atstovaujama advokatų G. Roberti ir I. Perego
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  visiškai ar iš dalies panaikinti Komisijos sprendimą, kiek jis susijęs su ieškove ir (arba)
               
            
                  —
               
               
                  panaikinti arba sumažinti ieškovei Komisijos sprendimu skirtą baudą,
               
            
                  —
               
               
                  jei reikia, pripažinti Reglamento (EB) Nr. 1/2003 25 straipsnio 3–6 dalis neteisėtomis ir netaikomomis,
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Šis ieškinys pateiktas dėl 2019 m. liepos 4 d. Komisijos sprendimo C(2019) 4969 final dėl EAPB sutarties 65 straipsnio pažeidimo (Byla AT.37956 – Gelžbetonio armatūra), apie kurį pranešta 2019 m. liepos 18 d.
      Grįsdama ieškinį ieškovė remiasi septyniais pagrindais.
      
                  1.
               
               
                  Pirmasis pagrindas: Komisija pažeidė Europos Sąjungos pagrindinių teisių chartijos (toliau – Chartija) 50 straipsnį.
               
            
                  2.
               
               
                  Antrasis pagrindas: Komisija pažeidė Chartijos 41, 47 51 straipsnius ir Europos žmogaus teisių ir pagrindinių laisvių apsaugos konvencijos (toliau – EŽTK) 6 straipsnį, nesilaikė pareigos motyvuoti, nes neatsižvelgė į pernelyg ilgą procedūros trukmę prieš trečią kartą iš naujo priimant tą patį sprendimą dėl baudos skyrimo.
               
            
                  3.
               
               
                  Trečias pagrindas: Komisija pažeidė Chartijos 41, 47 ir 51 straipsnius ir EŽTK 6 straipsnį, taip pat nesilaikė pareigos motyvuoti, nes jei ji būtų atsižvelgusi į procedūros trukmę ir ypatumus, ji nebūtų trečią kartą priėmusi to paties sprendimo dėl baudos skyrimo.
               
            
                  4.
               
               
                  Ketvirtas pagrindas: Komisija pažeidė Chartijos 41 ir 47 straipsnius ir EŽTK 6 straipsnį, proporcingumo principą ir nesilaikė pareigos motyvuoti, nes naudodamasi savo diskrecija iš naujo priimti sprendimą ji netinkamai vertino interesų pusiausvyrą.
               
            
                  5.
               
               
                  Penktasis pagrindas: Komisija pažeidė Chartijos 41 straipsnį, teisę į gynybą, 2002 m. gruodžio 16 d. Tarybos reglamento Nr. 1/2003 dėl konkurencijos taisyklių, nustatytų [EB] 81 ir 82 straipsniuose, įgyvendinimo 14 ir 27 straipsnius ir 2004 m. balandžio 7 d. Reglamento Nr. 773/2004 dėl bylų nagrinėjimo Komisijoje pagal [EB] 81 ir 82 straipsnius tvarkos 11, 12 ir 14 straipsnius, nes vykstant procedūrai organizuotas posėdis neištaisė Teisingumo Teismo 2017 m. rugsėjo 21 d. Sprendime Feralpi/Komisija (C-85/15 P, EU:C:2017:709) konstatuoto neteisėtumo.
               
            
                  6.
               
               
                  Šeštasis pagrindas: Komisija pažeidė EAPB 65 straipsnį ir nekaltumo prezumpcijos principą, nes konstatuodama, kad ieškovė 1989–1995 m. dalyvavo kartelyje nesilaikė principų, susijusių su įrodinėjimo pareiga.
               
            
                  7.
               
               
                  Septintas pagrindas: Komisija pažeidė EAPB 65straipsnį, nes nusprendė nustačiusi sudėtinį, vieną ir tęstinį kartelį, kuriame ieškovė dalyvavo 1989–2000 m.